《祝英台近 露寒小立图》
清代·孙荪意

花明帘，柳暗月，渐黄昏时节。初换罗衣，悄傍玉阶立。

过了挑菜佳辰，秋千院落，还直恁、轻寒恻恻。

漫凝忆。应惜似水华年，无言倚瑶瑟。香冷熏篝，绡帐正愁入。

须知露湿苍苔，被他蟾影，偷照见、断红双靥。

作者简介：孙荪意，字秀芬，一字苕玉，仁和人。诸生高第室，编修杖母。有《贻砚斋稿》。